Resep: Varkfamiliekoek | Maroela Media
Foto: Partytjies is pret 5
Wenk: Die varkgesiggie- en varkstertlekkers is by Woolworths beskikbaar. As jy sukkel om dit in die hande te kry, kan jy pienk malvalekkers of pienk plastiekversiersel gebruik om die ore te maak en pienk pypskoonmakers vir die sterte gebruik.
3 klein konfyt- of karamelrolkoekies
250 ml liggroen botterversiersel
625 ml ligpienk botterversiersel
6 blokkies witsjokolade
2 klein ronde pienk jellielekkers
2 klein ronde pienk lekkers
groot en klein varkgesiggiejellielekkers
Trek 'n koekbord met papier en plastiek oor. Sny die voorkant van die groot rolkoek in 'n geronde punt vir die ma-varkie se snoet.
Smeer 'n lagie liggroen botterversiersel oor die koekbord en sit die rolkoek in die middel daarvan neer. Bedek die koek met ligpienk versiersel.
Smelt die sjokolade en kleur dit ligpienk. Doop 'n malvalekker met 'n sosatiestokkie in die sjokolade en laat dit effens stol.
Plak die klein ronde jellielekkers op die plat kant vas vir neusgate. Steek dit in die koek in. Maak die oë en mond soos op die foto. Gebruik twee groot gesiggielekkers onderstebo vir die ore. Steek die stert met 'n peuselstokkieagterin die koek in.
Baba-varkies: Bedek die klein rolkoekies met pienk versiersel. Sny 'n malvalekker in drie ronde skyfies en plak een voor op elke rolkoekie vas. Gebruik muskuslekkertjies vir neusgate en koekversierballetjies vir oë. Maak die ore nes die mamma-vark s'n, maar met klein gesiggielekkers. Gebruik gekrulde stukkies pypskoonmaker vir die sterte.